ཀའ་ཡིན་གསུངས། ཀོ་ལོང་མི་སྡོམ།
ཞེས་གཞན་ལ་ཕྲག་དོག་གི་བསམས་པ་མི་བྱ། གཞན་གྱིས་རང་ལ་མི་མང་
སར་སྨ་ཕབ་པ་དང༌། གནོད་པ་བྱེད་པ་སོགས་ལ་ལེན་མི་བྱ་ཞིང་སེམས་རྒྱུད་
འཁྲུགས་པ་སྤང༌།
662

ཐེག་པ་ཆེན་པོ་བློ་སྦྱོང་དོན་བདུན་མའི་ཁྲིད་ཡིག་བློ་དམན་འཇུག་བདེར་བཀོད་པ་བྱང་ཆུབ་གཞུང་ལམ།

པོ་ཏོ་བའི་ཞལ་ནས། འོ་སྐོལ་ཆོས་པ་རྣམས་ཆོས་བདག་འཛིན་གྱི་གཉེན་
པོར་མ་སོང་བས། བཟོད་སྲན་ཤའུ་བས་ཆུང་། ཀོ་ལོང་གཙང་བཙན་པས་དམ་
པར་གདའ་སྟེ། དེས་ཆོས་ཀྱི་གོ་མི་ཆོད་པས་ཆོས་བདག་འཛིན་གྱི་གཉེན་པོར་འགྲོ་
བ་ཞིག་དགོས་གསུངས། ཡུད་ཙམ་པ་མི་བྱ།
ཞེས་ཅུང་ཟད་ཙམ་རེས་དགའ་མི་དགའི་རྣམ་འགྱུར་སྟོན་པ་སྟེ་གྲོགས་ཀྱི་
སེམས་ལ་གཟན་པ་མི་བྱ། འོར་ཆེ་མ་འདོད།
ཞེས་པས་རང་གིས་ཆོས་ཉམས་སུ་བླངས་པ་དང་། གཞན་ལ་ཕན་བཏགས་
པ་དང༌། དགེ་བའི་ལས་བྱས་པ་སོགས་ལ་གཞན་གྱི་འོར་ཆེའི་ཚིག་གི་གཏོང་རག་
འབྱུང་དུ་རེ་བ་མི་བྱ་སྟེ། མདོར་ན་སྙན་གྲགས་ཡོང་དུ་རེ་བ་སྤང་བའོ། །དེ་ལྟར་
བསླབ་བྱ་དེ་རྣམས་ནི་བློ་སྦྱོང་མི་ཉམས་ཤིང་གོང་འཕེལ་དུ་འགྱུར་བའི་ཐབས་ཡིན་ལ།
མདོར་ན་རྒྱལ་སྲས་རིན་པོ་ཆེས། ཚེ་ཧྲིལ་གྱིས་བྱང་ཆུབ་ཀྱི་སེམས་རྣམ་པ་གཉིས་པོ་
མཉམ་རྗེས་གཉིས་ཀྱི་སྒོ་ནས་ལེགས་པར་སྦྱངས་ནས། འབྱངས་པའི་གདེངས་ཐོབ་
པར་བྱའོ་ཞེས་གདམས་པ་ལྟར་འབད་དོ།།
སྙིགས་མ་ལྔ་པོ་བདོ་བ་འདི།།
བྱང་ཆུབ་ལམ་དུ་བསྒྱུར་བ་ཡིན།།
663

༼ཉ༽ ཕྱག་ཆེན་དང་རྫོགས་ཆེན་ཤངས་ཆོས་སོགས་ཀྱི་ཁྲིད་ལིག་དང་སྟོང་ཐུན་གྱི་སྐོར།

མན་ངག་བདུད་རྩིའི་སྙིང་པོ་འདི།།
གསེར་གླིང་པ་ནས་བརྒྱུད་པ་ཡིན།།
ཞེས་པ་ནི། དུས་དང་། སེམས་ཅན་དང་། ཚེ་དང་། ཉོན་མོངས་པ་དང་།
ལྟ་བའི་སྙིགས་མ་ལྔ་བདོ་བས་བདེ་བའི་མཐུན་རྐྱེན་ནི་ཉུང་། འགལ་རྐྱེན་མི་མཐུན་པ་
ཤིན་ཏུ་མང་བས་ཆོས་གཞན་གྱི་གཉེན་པོས་མ་སླེབ་པ་ན། བློ་སྦྱོང་མཁན་ལ་རྐྱེན་ངན་
ཇི་ཙམ་མང་བཞིན་དགེ་སྦྱོར་འཕེལ་བ་དཔེར་ན་ཤིང་ཇི་ཙམ་མང་བཞིན་མེ་ལྕེ་ཕྱི་ཕྱིཪ་
འཕེལ་བ་ལྟར། ཉོན་མོངས་དང་རྐྱེན་ངན་ཐམས་ཅད་བྱང་ཆུབ་ཀྱི་ལམ་ཁོ་ནར་
བསྒྱུར་བ། གཞན་ལ་མེད་པའི་ཁྱད་ཆོས། དབང་པོ་མཆོག་དམན་ཐམས་ཅད་ལ་
ཕན་ཐོགས་ཤིང་རྒྱུད་ལ་འབྱོར་བའི་མན་ངག་བདུད་རྩིའི་སྙིང་པོ་ལྟ་བུ་འདི། ཇོ་བོའི་
བླ་མ་རྣམ་གསུམ་ནང་ནས་མཆོག་ཏུ་སྐུ་དྲིན་ཆེ་བ་ཇོ་བོ་གསེར་གླིང་པ་ནས་བརྒྱུད་པའི་
ཟབ་ཆོས་ཡིན་ནོ། །ཞེས་པའོ།།
སྔོན་སྦྱང་ལས་ཀྱི་འཕྲོ་སད་པས།།
རང་གི་མོས་པ་མང་བའི་རྒྱུས།།
སྡུག་བསྔལ་གཏམ་ངན་ཁྱད་བསད་ནས།།
བདག་འཛིན་འདུལ་བའི་གདམས་ངག་ཞུས།།
ད་ནི་ཤི་ཡང་མི་འགྱོད་དོ།།
664

ཐེག་པ་ཆེན་པོ་བློ་སྦྱོང་དོན་བདུན་མའི་ཁྲིད་ཡིག་བློ་དམན་འཇུག་བདེར་བཀོད་པ་བྱང་ཆུབ་གཞུང་ལམ།

ཞེས་པ་ནི། དགེ་བའི་བཤེས་གཉེན་ཆེན་པོ་འཆད་ཁ་བ་ཉིད་སྔོན་གྱི་ལས་
འཕྲོ་སད་ནས། ཆོས་འདི་ཁོ་ན་ལ་ཐུགས་མོས་པས་དཀའ་སྤྱད་ཆེན་པོས་ཆོས་
ཐམས་ཅད་ཀྱི་རྩ་བ་རང་སེམས་བདག་འཛིན་འདུལ་བའི་གདམས་ངག་འདི་ཉིད།
ཇོ་བོ་ཡབ་སྲས་ཀྱི་བཀའ་བརྒྱུད་ལས་ཞུས་ཤིང་ཐུགས་ལེགས་པར་སྦྱངས་པས་
བདག་བས་གཞན་གཅེས་ཀྱི་ཐུགས་རང་འདོད་ཀྱི་འཁྲི་བ་གཏན་ནས་མེད་པ་སྐྱེས་ཏེ།
ཆོས་སྒོར་ཞུགས་པའི་དོན་འབྲས་མཐར་ཐུག་པ་གྲུབ་ཅིང་གདེངས་ཐོབ་པས་འགྱོད་
པ་མེད་པའོ། །ཤློ་ཀ་ཕྱི་མ་འདི་གཉིས་གཞུང་མཛད་པ་པོས་མཇུག་སྡུད་པའི་
གསུང་ཡིན་ནོ།།
གཉིས་པ་བརྒྱུད་པའི་གདམས་པས་ཁ་སྐོང་བ་ནི། དེ་ལྟར་བློ་སྦྱོང་གི་ཆོས་
ཟབ་མོ་འདི་རང་ཉིད་གཅིག་པུར་འདུག་ན་སྐྱོ་རོག་ཡིན་ཏེ་བདེ་སྡུག་ཐམས་ཅད་བློ་
སྦྱོང་ཁོ་ནས་ལམ་དུ་ཁྱེར་ཆོག་པ་མ་ཟད། ཆོས་ཟབ་མོས་ལས་ངན་ལྷོངས་ནས་སེམས་
ལྷོངས་སུ་འགྲོ་ན་སྡོད་སྙིང་འདོད། སྡོད་ན་འགྲོ་སྙིང་འདོད་པ་སོགས་བྱུང་ན་འདི་
ལྟར་བསྒོམ་སྟེ།
ཁྱོད་ཀྱི་གཤིས་ལུགས་འདི་འདྲ་ན།།
གནས་མལ་འདི་ཡང་ཡང་རབ་ ངབ་ཡིན།།
བློ་སེམས་འདི་ཡང་བདེ་མོ་ཡིན།།
གཞན་དུ་ཁྱེད་ཀྱི་སྡུག་སྲན་འདིས།།
665

ཕྱག་ཆེན་དང་རྫོགས་ཆེན་ཤངས་ཆོས་སོགས་ཀྱི་ཁྲིད་ཡིག་དང་སྟོང་ཐུན་གྱི་སྐོར།

དམྱལ་བར་མ་སྐྱེས་ཁ་རྗེ་ཆེ།།
བཙོ་སྲེག་མ་མྱོང་ཁ་རྗེ་ཆེ།།
ཞེས་དང༌།
གཞན་ཡང་འཇིགས་པ་རབ་བསམ་སྟེ།།
བདག་ལ་ཁྲེལ་བདས་ཆེན་པོ་བྱ།།
ལྟོ་ལ་གྱོང་བསྐུར་དཀའ་ཐུབ་བྱ།།
གོས་ལ་གྱོང་བསྐུར་དམན་ཆ་བླང༌།།
བདེ་སྡུག་ཁྱད་བསད་གཉེན་པོ་བསྒོམ།།
ཞེས་སེམས་དཔའི་རིམ་པ་ལས་གསུངས་པ་ལྟར་རང་ལ་ཤགས་འདེབས་གནད་
དུ་འགྲོ་བར་བྱའོ། །ན་བའི་ཚེ་ན་ནད་གཡོག་ཡིན་ཏེ། དེའང་སྨན་པ་ནད་གཡོག་
མཛའ་བཤེས་སོགས་ལ་འདི་ལས་དྲག་པ་ཞིག་བྱེད་ཐང་སྙམ་སེམས་ཡུས་པའི་དུས་སུ།
ན་བ་འདི་གཞན་སུས་ཀྱང་མ་ལན་བདག་འཛིན་ཁོ་ནས་ལན། སྨན་དང་ནད་གཡོག་
གིས་མ་ཕ པ་ཕན་ན་སྔར་འདི་མ་བྱས་སྙམ་པ་མེད་རུང་སུའང་འཇིགས་པ་འདི་ལས་མ་ཐར།
་བདག་འཛིན་ཁྱོད་ལ་འདི་མཁོ་བས་སྙིང་ཚིམ་སྙམ་དུ་བསམ་ལ་དེའི་སྟེང་དུ་
གཞན་གྱི་ནང་གདོན་སོང
ད་གདོན་སོགས་ལེན་པ་ལ་བསླབ་བོ།།
གཞན་ཡང་ཇོ་བོ་གསེར་གླིང་པའི་གསུངས་ལས།
རྟོག་པ་ཐམས་ཅད་འབུར་འཇོམས་ཏེ།།
666

ཐེག་པ་ཆེན་པོ་བློ་སྦྱོང་དོན་བདུན་མའི་ཁྲིད་ཡིག་བློ་དམན་འཇུག་བདེར་བཀོད་པ་བྱང་ཆུབ་གཞུང་ལམ།

གཉེན་པོ་ཐམས་ཅད་བཅོམ་བརྡེག་ཡིན།།
འདུན་མ་ཐམས་ཅད་ཆིག་འདྲིལ་ཏེ།།
ལམ་རྣམས་ཐམས་ཅད་གཅིག་ཆོད་ཡིན།།
གཉེན་པོ་རྣམ་བྱང་གི་ཆོས་བཞི་སྟེ།།
མཐའ་འཁོབ་འདུལ་ན་དགོས་པ་ཡིན།།
འཁོར་ངན་ལོག་སྒྲུབ་བཟོད་པ་ལ།།
སྙིགས་མའི་དུས་སུ་མཁོ་བ་ཡིན།།
ཞེས་གསུངས་ཏེ། རྣམ་རྟོག་སྐྱེས་མ་ཐག་བློ་སྦྱོང་ངམ་སྟོང་ཉིད་ཀྱི་ངང་དུ་
འབུར་འཇོམས་བྱ། གཉེན་པོ་ཐམས་ཅད་ཕྱི་ནས་དལ་བུས་བསྒོམ་པ་མ་ཡིན་པར་
ཉོན་མོངས་སྐྱེས་མ་ཐག་ཐོག་བརྫིས་གློ་རྡེག་ཏུ་བཅོམ། འཕྲལ་ཕུག་གི་འདུན་མ་སྣ
ཁ་མང་པོ་མི་ཤོམས་པར་སེམས་ལ་གང་ཕན་དང་བདག་འཛིན་བརླག་ཅི་ཐུབ་གཅིག་
པུར་བསྒྲིལ། བདག་འཛིན་དང་ནམ་བྲལ་ན་སངས་རྒྱས་པ་ཡིན་པས་ལམ་གཅིག
ཆོད་དེས་ལམ་རིམ་པ་བརྩི་མི་དགོས། རྣམ་པར་བྱང་བའི་ཕྱོགས་ཀྱི་གཉེན་པོ་ཐམས་
ཅད་བསྡུ་ན་ཆོས་བཞི་པོ་འདིར་འདུས་པའོ།།
རྐྱེན་ངན་དགེ་བའི་བཤེས་གཉེན་ཡིན།།
འདྲེ་གདོན་རྒྱལ་བའི་སྤྲུལ་པ་ཡིན།།
667

ཕྱག་ཆེན་དང་རྫོགས་ཆེན་ཤངས་ཆོས་སོགས་ཀྱི་ཁྲིད་ཡིག་དང་སྟོང་ཐུན་གྱི་སྐོར།

ན་ཚ་སྡིག་སྒྲིབ་ཀྱི་ཕྱགས་ཤིང་ཡིན།།
སྡུག་བསྔལ་ཆོས་ཉིད་ཀྱི་ཡོ་ལོངས་ཡིན།།
ཀུན་ནས་ཉོན་མོངས་ཀྱི་ཆོས་བཞི་སྟེ།།
མཐའ་འཁོབ་འདུལ་ན་དགོས་པ་ཡིན།།
འཁོར་ངན་ལོག་སྒྲུབ་བཟོད་པ་ལ།།
སྙིགས་མའི་དུས་སུ་མཁོ་བ་ཡིན།།
ཞེས་གསུངས་ཏེ། རྐྱེན་ངན་ལ་བརྟེན་ནས་ཚོགས་གསོག །སྒྲིབ་སྦྱོང༌།
དམ་པའི་ཆོས་དྲན་པ། རྟོགས་པ་ལ་བོགས་འདོན་པ་སོགས་དགེ་བའི་བཤེས་གཉེན་
གྱི་བྱ་བ་བྱེད་པར་འགྱུར་བས་རྐྱེན་ངན་སྤང་མི་དགོས། ལྷ་འདྲེའི་ཆོ་འཕྲུལ་དང༌།
གདོན་གྱི་གནོད་པ་བྱུང་ན་དགེ་སྦྱོར་དང་ཐུགས་དམ་འཕེལ་བའི་གྲོགས་སུ་འགྱུར་བས་
བླ་མ་དང་སངས་རྒྱས་ཀྱི་སྤྲུལ་པ་ཡིན་པས་འཇིགས་མི་དགོས། དམ་ཆོས་ཚུལ་བཞིན་
སྒྲུབ་པ་ལ་སྔོན་གྱི་ལས་ངན་སློང་བས་ལུས་ལ་ན་ཚ་སྣ་ཚོགས་འབྱུང་ཡང་འབྱུང་ལ།
བྱུང་བ་དེའང་ནད་ཚབ་ཆེན་པོས་ལྟ་ཅི་སྨོས། ཆུང་ངུ་ཀླད་པ་ན་བ་ཙམ་གྱིས་ཀྱང་ཐོག་
མེད་ནས་བསགས་པའི་སྡིག་སྒྲིབ་ཐམས་ཅད་ཕྱགས་མས་འདེད་པ་ལྟར་དག་པ་མདོ་
ལས་ཡང་ཡང་གསུངས་པས་ནད་ལ་དགའ་བ་བསྒོམ། སེམས་ལ་སྡུག་བསྔལ་བྱུང་
ན་སྡུག་བསྔལ་དེའི་ངོ་བོ་ལ་བལྟས་པས་སྟོང་ཉིད་དུ་འཆར། སྡུག་བསྔལ་ཇི་ཙམ་ཆེ་
རུང་ཆོས་ཉིད་ཀྱི་ཡོ་ལངས་ཡིན་པས་ཡིད་ཞུམ་པ་མི་དགོས། དེ་རྣམས་བྱུང་ན་བྱུང་
668

ཐེག་པ་ཆེན་པོ་བློ་སྦྱོང་དོན་བདུན་མའི་ཁྲིད་ཡིག་བློ་དམན་འཇུག་བདེར་བཀོད་པ་བྱང་ཆུབ་གཞུང་ལམ།

གི་བཟང་སྟེ་ཉམས་ལེན་གྱི་གྲོགས་སུ་ཁྱེར་ཆོག་པས། ཀུན་ནས་ཉོན་མོངས་པའི་ཆོས་
བཞི་མི་སྤངས་ཉམས་སུ་བླང་བའི་གདམས་ངག་གོ།
སྐྱིད་ཀྱི་གཉའ་གནོན་ཆེན་པོ་ཡིན།།
སྡུག་གི་མཇུག་སྡུད་ཆེན་པོ་ཡིན།།
མི་མཁོ་ཤོས་ནི་འདོད་ཐོག་ཡིན།།
ལྟས་ངན་གཡང་དུ་ལེན་པ་ཡིན།།
གཉེན་པོ་ལོག་གནོན་གྱི་ཆོས་བཞི་སྟེ།།
མཐའ་འཁོབ་འདུལ་ན་དགོས་པ་ཡིན།།
འཁོར་ངན་ལོག་སྒྲུབ་བཟོད་པ་ལ།།
སྙིགས་མའི་དུས་སུ་མཁོ་བ་ཡིན།།
ཞེས་གསུངས་ཏེ། ལུས་སེམས་བདེ་ཞིང་སྐྱིད་ན་ཆོས་མིན་བྱ་བ་སྣ་ཚོགས་
བྱེད་འདོད་དུ་འོང་བས། སྐྱིད་པར་སྙམ་པའི་ངོ་བོ་ལ་བལྟས་པས་དངོས་པོར་མ་གྲུབ།
སྐྱིད་པར་སྣང་བ་ཙམ་དེ་སེམས་ཅན་རྣམས་ལ་སྦྱིན་ནས་ལམ་དུ་ཁྱེར། སྐྱིད་སྣང་དེའི་
དབང་དུ་མི་བཏང་བར་རང་ཚོ་ཐུབ་པར་བྱས་པས་སྐྱིད་ཀྱི་གཉའ་གནོན་ཡིན།
སྡུག་བསྔལ་བྱུང་ན་ཡི་མུག་མི་བྱ་བར་ངོ་བོ་ལ་བལྟས་པས་སྟོང་པར་ཡལ། སྡུག་སྣང་
དེའི་སྟེང་དུ་སེམས་ཅན་ཐམས་ཅད་ཀྱི་སྡུག་བསྔལ་མི་འདོད་པ་བླང་ཞིང་རང་ཚོ་ཐུབ་པར་
669

ཕྱག་ཆེན་དང་རྫོགས་ཆེན་ཤངས་ཆོས་སོགས་ཀྱི་ཁྲིད་ཡིག་དང་སྟོང་ཐུན་གྱི་སྐོར།

བྱས་པས་སྡུག་བསྔལ་མཐའ་དག་གི་མཇུག་སྡུད་པ་ཡིན། མི་མཁོ་མི་འདོད་པ་ཐམས་
ཅད་ཐོག་ཏུ་བབ་ན་བདག་གཅེས་འཛིན་བརླག་པའི་གྲོགས་བསམ་ཐོག་འདོད་
ཐོག་ཡིན། བདག་འཛིན་ཁྱོད་ལ་འདི་རང་མཁོ། འདི་ཅིས་ཀྱང་བརླག་ཏུ་ཆུག་
ཅིག་སྙམ། བློ་བདེ་འབོལ་གྱིས་བཞག །ལྟས་ངན་དང་ཆོ་འཕྲུལ་བྱུང་ན་ཅི་ལན།
གང་དྲག་སྙམ་པའི་རྣམ་རྟོག་སྣ་ཚོགས་འཆར། དེའི་ཚེ་འདི་དགོས་རྒྱུ་ཡིན། བྱུང་བ་
ལེགས། བདག་གཅེས་འཛིན་འདིའི་སྟེང་དུ་ལྟས་ངན་ཐམས་ཅད་སྤུངས་ཤིག་སྙམ་
དུ་སྙེམས་འཕྲིག་མེད་པར་བཞག །གཉེན་པོ་གཞན་གྱིས་མ་ཐུལ་བའི་ལོག་གནོན་
གྱི་ཆོས་བཞིའོ།།
བདག་ནི་སྐྱོན་གྱི་རྩ་བ་སྟེ།།
རྒྱངས་ཀྱིས་བསྐྱུར་བའི་ཆོས་ཤིག་ཡིན།།
གཞན་ནི་ཡོན་ཏན་གྱི་འབྱུང་ཁུངས་ཏེ།།
ཅངས་ཏེ་ལེན་པའི་ཆོས་ཤིག་ཡིན།།
གཉེན་པོ་མཇུག་སྡུད་ཀྱི་ཆོས་གཉིས་ཏེ།།
མཐའ་འཁོབ་འདུལ་ན་དགོས་པ་ཡིན།།
འཁོར་ངན་ལོག་སྒྲུབ་བཟོད་པ་ལ།།
སྙིགས་མའི་དུས་སུ་མཁོ་བ་ཡིན།།
670

ཐེག་པ་ཆེན་པོ་བློ་སྦྱོང་དོན་བདུན་མའི་ཁྲིད་ཡིག་བློ་དམན་འཇུག་བདེར་བཀོད་པ་བྱང་ཆུབ་གཞུང་ལམ།

ཞེས་གསུངས་ཏེ། མདོར་ན་བློ་སྦྱོང་གི་རྩ་བ་ཐམས་ཅད་རང་དོན་རྒྱངས་ཀྱིས་
བསྐྱུར་བ་དང༌།
གཞན་དོན་ཅངས་ཀྱིས་འཇུས་པ་གཉིས་ལ་འདུས་པས་ཁྲིད་ཀྱི་མཇུག་
དོན་བསྡུས་པ་ཡིན་པའི་ཕྱིར།
ཉམས་ལེན་གྱི་རྩ་བར་བཟུང་ངོ༌།།
ལོག་ཅེར་ལོག་ལ་ཅེར་ཅེར་ལྟོས།།
ཤིག་གེ་ཤིག་ལ་འབོལ་ལེ་ཞོག།
དེས་ནི་མི་འཆིང་གྲོལ་བར་འདོ
འདོད།།
ཅེས་པ་ནི། ཉོན་མོངས་པ་དང་རྣམ་རྟོག་ཕྲ་རག་གང་ཤར་ཡང་དེའི་རྗེས་སུ་
འབྲང་ནས་སེམས་ཕྱི་རུ་ཡེངས་ན་ཐ་མལ་པ་དང་ཁྱད་མེད་པར་ལམ་ལོག་པར་
འགྱུར་བས། ཁ་ནང་དུ་ཆེར་གྱིས་ལོག་ནས་ངོ་བོ་ལ་གཅེར་གྱིས་བལྟ། བལྟས་
པས་མ་མཐོང་བའི་སྟོང་ཉིད་དེའི་ངང་དུ་ཤིག་གེར་བཤིག །ལྷོད་ཀྱིས་ཀློད་ལ་བཞག་
པས་རྣམ་རྟོག་ཉོན་མོངས་ཅི་ཙམ་མང་རུང་མི་འཆིང་ཞིང་རང་གྲོལ་ཡེ་ཤེས་ཀྱི་ཚོགས་
སུ་འགྱུར་བ་སྟེ། དོན་དམ་བྱང་སེམས་ཀྱི་བསྒོམ་རིམ་ མ་སྙིང་པོའོ།།
དེ་ལྟར་ཇོ་བོ་རྗེ་ལྷ་གཅིག་གི་བཀའ་སྲོལ་ལས་བྱོན་པའི་བློ་སྦྱོང་གི་གདམས་
ངག་བརྒྱུད་པ་སོ་སོའི་ཁྲིད་སྲོལ་ཇི་སྙེད་ཅིག་བཞུགས་པའི་ཉམས་ལེན་གྱི་གནད་དོན་
ཐམས་ཅད་དོན་བདུན་གྱི་གཞུང་འདིར་འདུ་བས། ཁྲིད་ཡིག་རྒྱས་བསྡུས་མང་པོ་དང་
671

ཕྱག་ཆེན་དང་རྫོགས་ཆེན་ཤངས་ཆོས་སོགས་ཀྱི་ཁྲིད་ཡིག་དང་སྟོང་ཐུན་གྱི་སྐོར།

དེ་འཆད་པ་པོ་མཐའ་ཡས་པར་བཞུགས་པ་ལས།
ཁྱད་པར་འཕགས་པ་རྒྱལ་སྲས་
རིན་པོ་ཆེ་ཐོགས་མེད་ཞབས་དང༌། རྗེ་བཙུན་ཀུན་དགའ་སྙིང་པོའི་ཁྲིད་ཡིག་
དག་ལས། ཁྲིད་ཚུལ་ཞིབ་མོར་ཐོབ་པས་སྐྱེས་ཆེན་ཟུང་གི་གསུང་གི་བདུད་རྩིའི་ཉིང་
ཁུ་གཅིག་ཏུ་བསྡུས་ཏེ་ལས་དང་པོ་པས་གོ་སླ་གཙོར་བཏོན། གཞན་ཕན་གྱི་བསམ་
པ་བཟང་པོ་ཁོ་ནས་འདུས་གསལ་དུ་བསྡེབས་པའོ།།
མདོ་སྔགས་ལམ་གྱི་རྩ་བ་སྟེ།།
དམ་ཆོས་ཀུན་གྱི་སྙིང་པོའི་བཅུད།།
ཟབ་ཅིང་ཉམས་སུ་བླང་བདེ་བ།།
ཁྲིད་ཚུལ་ཀུན་ལས་རྨད་དུ་བྱུང༌།།
ཟབ་ཆོས་འདི་འདྲ་ཐོས་པ་དཀའ།།
ཐོས་ནས་ཉམས་སུ་ལེན་པ་དཀའ།།
འདི་སྤྱོད་བསོད་ནམས་ནོར་ལྡན་པ།།
དེང་སང་ས་སྟེང་གསེར་བཞིན་དཀོན།།
དེས་ན་སྨྲ་མང་ངལ་བའི་རྒྱུ།།
འོན་ཀྱང་གཞན་ཕན་ལྷག་བསམ་གྱིས།།
འདི་བྱས་དགེ་བས་ལུས་ཅན་ཀུན།།
བྱང་ཆུབ་སེམས་གཉིས་འབྱོང་བར་ཤོག།
672

ཐེག་པ་ཆེན་པོ་བློ་སྦྱོང་དོན་བདུན་མའི་ཁྲིད་ཡིག་བློ་དམན་འཇུག་བདེར་བཀོད་པ་བྱང་ཆུབ་གཞུང་ལམ།

ཅེས་པའང་རང་སློབ་ལྔ་རིག་པ་ཀརྨ་མཐུ་སྟོབས་ཀྱིས་རིང་ནས་བསྐུལ་ཞིང་ཉེ་ཆར་བྱང་ཆུབ་ཀྱི་སེམས་
རིན་པོ་ཆེ་ལ་མི་འཕྲོག་པའི་འདུན་པས་གཡར་དམ་འཆང་བ་མཆོག་གི་སྤྲུལ་པའི་སྐུ་ཀརྨ་ཐབས་མཁས་རྣམ་
རོལ་དང༌། བླ་མ་ཀརྨ་ངེས་དོན་སོགས་སྒྲུབ་ལ་གཞོལ་བའི་སྐལ་ལྡན་རྣམས་ཀྱི་ཐུགས་དམ་གསལ་འདེབས་སུ།
བཞེད་བསྐུལ་ནན་ཅར་གྱི་ངོར། བྱམས་མགོན་ཀརྨ་སི་ཏུའི་འབངས་བློ་གྲོས་མཐའ་ཡས་ཀྱིས་དཔལ་སྤུངས་
ཡང་དབེན་ཀུན་བཟང་བདེ་ཆེན་འོད་གསལ་གླིང་དུ་སྦྱར་བ་འགྲོ་བ་མཐའ་ཡས་པ་ལ་ཕན་པར་གྱུར་ཅིག །
དགེ་ལེགས་འཕེལ།།
673

ཕྱག་ཆེན་དང་རྫོགས་ཆེན་ཤངས་ཆོས་སོགས་ཀྱི་ཁྲིད་ཡིག་དང་སྟོང་ཐུན་གྱི་སྐོར།